ປ.ໂອບາມາ ຂໍຮ້ອງ ໃຫ້ສະພາ ຮັບຜ່ານ ງົບປະມານ ໂດຍໄວ (ວີດີໂອ)
ປະທານາທິບໍດີ ບາຣັກ ໂອບາມາ ຮຽກຮ້ອງໃຫ້ລັດຖະສະພາ ເອົາມາດຕະການໂດຍດ່ວນ ກ່ຽວກັບເລື່ອງງົບປະມານ ແລະເພດານໜີ້ສິນຂອງປະເທດ.
ປະທານາທິບໍດີສະຫະລັດທ່ານບາຣັກ ໂອບາມາ ເຕືອນສະມາ ຊິກລັດຖະສະພາວ່າ ພວກເຂົາເຈົ້າ ສ່ຽງທີ່ຈະເຮັດໃຫ້ປະເທດ ຊາດ ກ້າວເຂົ້າໄປສູ່ສະພາບ ເສດຖະກິດຖົດຖອຍ ຄັ້ງໃໝ່ ຖ້າ ພວກເຂົາເຈົ້າ ຫາກບໍ່ຍອມ ຮັບຜ່ານງົບປະມານ ແລະເພີ້ມເພ ດານທີ່ຈຳກັດໜີ້ສິນຂອງປະເທດ ການໃຫ້ຄວາມເຫັນ ຢູ່ໃນຄຳປາໄສ ປະຈຳສັບປະດາຂອງປະ ທານາທິບໍດີ ໃນວັນເສົາມື້ນີ້ ມີຂຶ້ນບໍ່ເທົ່າໃດຊົ່ວໂມງຫລັງຈາກ ສະພາຕໍ່າສະຫະລັດພາຍໃຕ້ການນຳພາຂອງພັກຣີພັບບລີກັນ ຮັບຮອງເອົາມາດຕະການອະນຸມັດການໃຊ້ຈ່າຍເປັນການຊົ່ວ ຄາວທີ່ຈະອຳນວຍໃຫ້ລັດຖະບານສະຫະລັດປະຕິບັດງານໄດ້ ຕໍ່ໄປ ແຕ່ຈະປ້ອງກັນບໍ່ໃຫ້ກົດໝາຍຮັກສາສຸຂະພາບທີ່ທ່ານໂອບາມາໄດ້ເຊັນໄປນັ້ນ ໄດ້ ຮັບເງິນສະໜັບສະໜຸນອີກຕໍ່ໄປ ມາດຕະການດັ່ງກ່າວ ເວລານີ້ຈະຖືກສົ່ງໄປຍັງສະພາສູງ ທີ່ຄວບຄຸມໂດຍພັກເດໂມແຄຣັດ ບ່ອນທີ່ມີທ່າທາງວ່າ ຄົງຈະບໍ່ມີການຮັບຮອງເອົານັ້ນ ຊຶ່ງພາໃຫ້ ມີຄວາມເປັນໄປໄດ້ທີ່ວ່າ ອາດຈະມີການປິດລັດຖະບານເປັນບາງສ່ວນເກີດຂຶ້ນ ຖ້າການຕົກລົງໃນເລື່ອງງົບປະມານ ຫາກບໍ່ສາມາດບັນລຸກັນໄດ້ ພາຍໃນທ້າຍເດືອນນີ້ ໃນຄຳປາໄສນັ້ນ ປະທານາທິບໍດີໂອບາມາໄດ້ຕຳໜິຕິຕຽນຢ່າງແຮງຕໍ່ພວກຂວາຈັດໃນພັກ ຣີພັບບລີກັນທີ່ທ່ານເວົ້າວ່າ ຢາກຈະໃຫ້ມີການປິດລັດຖະບານແລະເຮັດໃຫ້ອາເມຣິກາຕົກ ຢູ່ໃນສະພາບຜິດສັນຍາ ບໍ່ສາມາດຈ່າຍໜີ້ສິນ ຖ້າພວກເຂົາເຈົ້າຫາກບໍ່ສາມາດ ຂັດຂວາງ ບໍ່ໃຫ້ກົດໝາຍຮັກສາສຸຂະພາບ ທີ່ຮູ້ກັນໃນນາມ Obamacare ສືບຕໍ່ໄດ້ຮັບເງິນສະໜັບ ສະໜຸນ ໃນຄຳປາໄສປະຈຳສັບປະດາຂອງພັກຣີພັບບລີກັນໃນວັນເສົາມື້ນີ້ຜູ້ປົກຄອງລັດ Nevada ທ່ານ Brian Sandoval ກ່າວວ່າ ແຜນການ ຂອງພັກທ່ານ ທີ່ຈະຕັດການຂາດດຸນງົບປະ ມານລົງນັ້ນ ແມ່ນດີກວ່າແຜນການຂອງປະທານາທິບໍດີ ທ່ານ Sandoval ເວົ້າວ່າ ບໍ່ຄືກັນກັບກຸງວໍຊິງຕັນ ລັດຂອງທ່ານຕ້ອງໄດ້ເຮັດໃຫ້ງົບປະມານ ຂອງຕົນສົມດຸນແລະບໍ່ສາມາດທີ່ຈະກູ້ຢືມເງິນມາຈ່າຍເພື່ອແກ້ໄຂບັນຫາຕ່າງໆ ທ່ານກ່າວ ວ່າ ມັນເປັນການດີທີ່ສຸດ ທີ່ຈະຫຼຸດຂະໜາດຂອງລັດຖະບານລົງ ເຮັດໃຫ້ງົບປະມານສົມດຸນ ແລະເກັບພາສີໃຫ້ໜ້ອຍທີ່ສຸດເທົ່າທີ່ເປັນໄປໄດ້